****

**DJEČJI VRTIĆ „SMOKVICA POJATNO, M. GUPCA 92, ZAPREŠIĆ**

**PLAN I PROGRAM RADA I KURIKULUM**

**DJEČJEG VRTIĆA ˝SMOKVICA˝**

**ZA PEDAGOŠKU GODINU 2021./2022.**

**LISTOPAD 2021.**

Na temelju članka 23. Statuta Dječjeg vrtića ˝Smokvica˝ Pojatno, M.Gupca 92, na sjednici Upravnog vijeća održanoj 01.10.2021. godine donesen je

**GODIŠNJI PLAN I PROGRAM RADA I KURIKULUM**

**DJEČJEG VRTIĆA ˝SMOKVICA˝ ZA PEDAGOŠKU GODINU 2021./2022.**

Predsjednica Upravnog vijeća:

Marica Prstačić Ljubić

Godišnji plan i program rada razmatran je i usvojen na sjednici Odgojiteljskog vijeća . 30.09.2021.

Ravnateljica Dječjeg vrtića:

Matešić Snježana

KLASA: 601-02/21-01/09

URBROJ: 238-33-141-21-01

Pojatno, 1. listopada 2021.

**Sadržaj:**

[1. UVOD 1](#_Toc84592391)

[2. UVJETI 2](#_Toc84592392)

[3. KURIKULUM 1](#_Toc84592394)1

[3.1. ZNAČAJKE IKK ZA 2021./2022. PED.GOD. ...14](#_Toc84592395)

[3.2. SPECIFIČNOSTI IKK U PANDEMIJSKIM UVJETIMA. 26](#_Toc84592396)

[4. KURIKULUM PREDŠKOLE 30](#_Toc84592397)

[5. PLANOVI I PROGRAMI STRUČNIH DJELATNIKA 33](#_Toc84592398)

[5.1. PLAN I PROGRAM RADA RAVNATELJICE 33](#_Toc84592399)

[5.2. PLAN I PROGRAM RADA PEDAGOGA 33](#_Toc84592400)

[5.3. PLAN I PROGRAM RADA LOGOPEDA 39](#_Toc84592401)

[5.4. PLAN I PROGRAM RADA ZDRAVSTVENE VODITELJICE 41](#_Toc84592402)

**1. UVOD**

DV Smokvica u svojoj osnovnoj djelatnosti odgoja i obrazovanja djece predškolske dobi provodi:

* odgojno-obrazovne programe usklađene s pozitivnim zakonskim propisima i suvremenim stručnim preporukama resornog Ministarstva i Agencije za odgoj i obrazovanje, uzimajući u obzir naročito:
* Nacionalni kurikulum za rani i predškolski odgoj i obrazovanje (2014)
* Programsko usmjerenje odgoja i obrazovanja djece predškolske dobi (1991)
* Konvencija o pravima djeteta (2001)
* Strategija obrazovanja, znanosti i tehnologije (2014)
* Priručnik za samovrednovanje ustanova ranog i predškolskog odgoja i obrazovanja (2012)

**Vizija**

Moj vrtić je mjesto gdje se osjećam sigurno i prihvaćeno, daje mi slobodu da kroz igru istražujem, učim i izražavam se.

**Misija**

U suradnji s roditeljima gradimo vrtić kao zajednicu koja uči i u kojem rastu sretna i kompetentna djeca.

# 2. UVJETI

**USTROJSTVO RADA**

**-** KAPACITET, PROSTOR, SPECIFIČNOSTI, ORGANIZACIJA RADA

Dječji vrtić ˝Smokvica˝ djeluje u matičnom vrtiću u Pojatnom, M.Gupca 92 , te u područnim odjelima u Luki, Trg sv. Roka 4 i Dubravici, P. Štoosa 26.

MATIČNI VRTIĆ POJATNO - Prostor u kojem djeluje naš matični vrtić nalazi se na prvom katu poslovne zgrade u vlasništvu Grada Zaprešića s kojim smo sklopili Ugovor o zakupu poslovnog prostora.

Vrtić je ukupne površine 120 m2, sa tri sobe za dnevni boravak od 30, 30 i 20 m2.

U prvu veću sobu smješteni su centri za: manipulativne igre i matematiku, likovno izražavanje, glazbeni centar i centar osame. U drugu veću sobu, koja je s prvom vezana otvorenim vratima, smjestili smo centar građenja, obiteljski centar , izmjenjivi centar simbolične igre liječnika, frizera, majstora, pekare, trgovine… knjižnica. U manjoj sobi je centar za rano učenje čitanja i pisanja, centar istraživanja i biblioteka. Dvije velike sobe koriste obje skupine, dok je manja prvenstveno namijenjena vrtićkom uzrastu.

Dvorište zgrade je ograđeno i popločeno sa pomoćnom zgradom u kojoj je spremište za dječja vozila i igračke, natkrivenio dio za boravak na zraku u nepovoljnim vremenskim uvjetima i uređenim unutarnji prostor za u kojem se provode kraći programi ranog učenja stranih jezika i program predškole. Važan dio dvorišta je i naš Bio vrt u kojem planiramo i provodimo aktivnosti ovisno o dobu godine. Vrtić ima na raspolaganju i ograđeno dječje igralište i sportsko igralište koji se nadovezuju na vrtićko dvorište, a zajednički su za vrtić i Područnu školu Pojatno u našem susjedstvu.

PODRUČNI VRTIĆ LUKA - Područni odjel je namjenski građen i opremljen za dvije odgojne skupine ukupne površine od 400 kvadratnih metara. Prostor je u vlasništvu Općine Luka s kojom smo sklopili Ugovor o zakupu poslovnog prostora.

Sastoji se od 2 sobe dnevnog boravka, svaka površine 60 m2 sa pripadajućim garderobama, sanitarnim čvorovima i natkrivenim terasama. Sobu dnevnog boravka za jaslice uredili smo na način da podsjeća na dom, centri su uređeni tako da djecu kroz simboličku igru potiču na istraživanje i prelazak iz jednog centra u drugi, a to su: centar trgovine, obiteljski centar, manipulativni centar , glazbeni centar, centar građenja, likovni centar te senzomotoričkim centar koji je smješten u senzomotoričkom šatoru sa puno odgovarajućih poticaja. Soba dnevnog boravka za vrtić opremljena je velikim likovnim centrom, centrom za početno čitanje i pisanje, matematičkim centrom, dramsko-scenskim centrom , glazbenim centrom, projektno-istraživačkim centrom, centrom građenja, obiteljskim centrom i izmjenjivim centrom simbolične igre. Zbornicu smo prenamijenili u prostor za provođenje kraćih programa ranog učenja stranih jezika i knjižnicu. Terase su natkrivene, uređene i opremljene za razvoj krupne motorike (bazen s lopticama, tobogan, guralice, strunjače, sportski rekviziti za stvaranje poligona, kuglana, centar voda-pijesak…).

Vanjski prostor vrtića je prostran, ograđen i opremljen adekvatnom opremom za boravak na zraku: veći i manji tobogan, penjalice, klackalica, ljuljačke i pješčanik. Na popločenom dijelu djeca mogu koristiti autiće, guralice i poligon za kretanje. Dio dvorišta je natkriven velikim tendama kako bi se i u ljetnim mjesecima moglo što duže boraviti na zraku. Za provedbu nekih aktivnosti koristimo i Društveni dom Luka koji se nalazi u istoj zgradi.

PODRUČNI VRTIĆ DUBRAVICA - zgrada vrtića je samostalni prizemni objekt ukupne površine 228 m2 i s dvorištem od 1221 m2. Sobe dnevnog boravka djece namjenski su opremljene potrebnim namještajem, opremom, didaktikom i igračkama. Prostor je uređen da bi funkcionirao kao „treći odgajatelj“ sa centrima aktivnosti. U vrtiću su dobro opremljeni centri: početno čitanje i pisanje, istraživanje, likovni, glazbeni, građenje, senzomotorički, obiteljski te izmjenjivi centar za simboličku igru. U jaslicama su to: mekani centar, obiteljski, likovni, glazbeni, građenje, senzomotorički centar i centar za vodu i pijesak smješten u sanitarnom čvoru . Svaka soba dnevnog boravka ima pripadajuću garderobu i sanitarni čvor te natkrivenu terasu. Ostali prostori su: čajna kuhinja, kotlovnica, garderoba i sanitarni čvor za zaposlene, spremište i hodnik s izdvojenim prostorom za odgajatelje i individualni rad s djecom i roditeljima. Vanjski prostor je ograđen, prostran, u zelenom dijelu dvorišta opremljen je toboganom, klackalicom, vrtuljkom i pješčanikom te ima sjenicu sa stolovima i klupama za djecu, dio dvorišta koji je asfaltiran koristi se kao poligon za igre prometa, igre loptom i sl.

**SIGURNOST**

Prostorni kapaciteti i oprema zadovoljavaju uvjete propisane standardima za dječje vrtiće u zdravstvenom i sigurnosnom smislu. Provodit će se mjere redovitog održavanja i atestiranja vatrogasnih aparata, plinskih, električnih i ostalih instalacija i uređaja.

Dječji vrtić Smokvica donio je Program mjera povećanja sigurnosti djece koji sadrži 21 Protokol ponašanja u pojedinim situacijama kada je ugrožena sigurnost jednog ili više djece. Protokoli služe za edukaciju odgojitelja, stručnog tima, roditelja djece i ostalih djelatnika vrtića za provođenje sigurnosti djece u vrtiću, za sprječavanje problema nasilja među djecom kao i uspostavljanje sustavnih rješenja za prevenciju i sprječavanje neželjenih oblika ponašanja te ublažavanje i otklanjanje njegovih posljedica.

Objekti su osigurani alarmnim sustavom. Roditelji uplaćuju godišnje osiguranje od posljedica nesretnog slučaja za svoju djecu.

**PLAN NABAVE I OPREMANJA**

U svrhu usklađivanja broja djece u odgojno-obrazovnim skupinama prema čl. 22. Državnog pedagoškog standarda planira se ulaganja u postojeći prostor i proširenje djelatnosti za jednu odgojnu skupinu. U smislu poboljšanja prostornih uvjeta u PO Dubravica zatvorit će se natkrivena terasa jasličke skupine i na taj način povećati prostor boravka djece za dodatnih 20 m2. Druga terasa će se natkriti i na taj način osigurati boravak djece na zraku u vrijeme nepovoljnih vremenskih uvjeta.

Proširenje djelatnosti za jednu odgojnu skupinu planira se u suradnji s Općinom Luka u prostoru područnog vrtića u Luki, na način da se dogradi jedna soba dnevnog boravka za mješovitu jasličku skupinu. U dijelu vrtića sa postojećom sobom jasličke skupine i pripadajućim sanitarnim čvorom i garderobom, moguće dogradnjom i zatvaranjem terase osigurati novu sobu dnevnog boravka od dodatnih 45 m2.

Jednom mjesečno nabavljat će se potrošni materijal, didaktička sredstva nabavljat će se prema potrebi, redovito će se popunjavati vrtićka biblioteka naslovima vezanim uz predškolski odgoj, obrazovanje i zaštitu zdravlja djece.

**VRSTE PROGRAMA**

**1. Redoviti programi :**

* cjelodnevni program u trajanju od 7-10 sati dnevno

**2. Programi javnih potreba:**

* predškola – za djecu u godini prije polaska u školu koja nisu obuhvaćena redovitim vrtićkim programom. Program predškole traje 150 sati, a provodit će se u razdoblju od 1. listopada do 31. svibnja, dva puta tjedno po 3 sata.

**3. Kraći programi :**

* rano učenje engleskog jezika - 2x tjedno 45 min (2 skupine - Pojatno, 4 skupine - Luka)
* rano učenje njemačkog jezika - 2x tjedno 45 min (2 skupine - Pojatno)

**ORGANIZACIJA**

*BROJ SKUPINA I DJECE*

Redoviti program polazi 139 djece u 6 odgojnih skupina, a 13-ero djece pohađa Program predškole u područnim vrtićima Luka i Dubravica.

|  |  |  |  |  |
| --- | --- | --- | --- | --- |
| **Vrtić** | **Skupina** | **Dob djece** | **Broj djece** | **Odgojitelji** |
| **Pojatno** | Mješ. vrtićkaskupina | 4 do 6 godina | 31 | Snježana Matešić  Melani Pek Palčić |
|  | Mješ. jaslička skupina | 1 do 3 godine | 17 | Slavenka Kovačević  Martina Leš |
| **Luka** | Mješ. vrtićka skupina | 4 do 6 godina | 28 | Antonija Matasić  Adriana Kaurin |
|  | Mješ. jasličkaskupina | 1 do 3,5 godine | 22 | Ivona Duš  Marina Dugan  Dagmar Fabek |
|  | Predškola | godina prije škole | 11 | Maja Posavec |
| **Dubravica** | Mješ. vrtićka  skupina | 4 do 6 godina | 28 | Nikolina Smetiško  Željka Gorički |
|  | Mješ. jaslička  skupina | 1 do 3 | 14 | Mateja Pismarović  Ivana Novak |
|  | Predškola | godina prije škole | 2 | Nikolina Smetiško |
| **Ukupno** |  |  | 153 |  |

**RADNO VRIJEME VRTIĆA I SKUPINA**

Radno vrijeme Dječjeg vrtića Smokvica u CO Pojatno i PO Dubravica je svakim radnim danom od 6:00 do 17:30 sati. Dežurstva i preklapanje smjena prilagođeni su dinamici dolaska i odlaska djece, odnosno potrebama roditelja te se razlikuju po objektima.

Zbog provođenja mjera suzbijanja širena COVID-19 epidemije planiran je raspored i preklapanje smjena na način da se u dežurstvu primaju djeca iz dvije skupine uz osiguravanje distance između djece, a odgojitelj koji radi s djecom iz drugih skupina dužan je cijelo vrijeme nositi zaštitnu masku za lice. Pošto sva tri objekta Dječjeg vrtića Smokvica imaju dvije odgojne skupine: mješovitu jasličku i mješovitu vrtićku, dežurstva se odvijaju u sobi jasličke skupine, a provode ga, u jutarnjoj smjeni odgojitelji iz jasličke skupine, a u popodnevnoj smjeni odgojitelji iz vrtićke skupine. Vrijeme dežurstva je skraćeno na 1 sat ujutro i 1 sat poslijepodne.

|  |  |  |  |  |  |
| --- | --- | --- | --- | --- | --- |
| **Vrtić** | **Jutarnje dežurstvo - jaslice** | **Međusmjena - jaslice** | **Jutarnja smjena - vrtić** | **Popodnevna smjena - jaslice** | **Popodnevno dežurstvo- vrtić** |
| POJATNO | 6:00-12:00 |  | 7:00 – 12:30 | 11:00-16:30 | 11:30-17:30 |
| LUKA | 6:00-12:00 | 9:30-15:00 | 7:00 - 12:30 | 11.30-16.30 | 11:30 –17:30 |
| DUBRAVICA | 6:00-12:00 |  | 7:00 – 12:30 | 10.00-16.00 | 11:30-17:30 |

Program predškole za djecu koja nisu polaznici redovitih programa provodit će se u prostoru vrtićke skupine u PO Luka 2x tjedno od 16:30 do 19:30 sati.

Kraći programi stranih jezika provodit će se u izdvojenim prostorima, u CO Pojatno to je igraonica u dvorišnom objektu vrtića, a u PO Luka u prostoru knjižnice vrtića. Na taj način će se osigurati nesmetano provođenje redovitih programa i ujedno provođenje kraćih programa u prijepodnevnim satima. U svim vrtićima kraće programe ranog učenja stranih jezika vode matične odgojiteljice, a program predškole za djecu godinu dana prije polaska u škola koja nisu uključena u redovite programe vodi magistra primarnog obrazovanja s kojom je sklopljen ugovor o radu na određeno nepuno radno vrijeme.

|  |  |  |  |
| --- | --- | --- | --- |
| **Vrtić** | **Kraći program** | **Vrijeme** | **Voditelji** |
| POJATNO | Engleski j. | 10:00-10:45 | Melani Pek Palčić |
|  | Njemački j. | 10:45-11:30 | Snježana Matešić |
|  |  |  |  |
| LUKA | Engleski j. - jaslice | 10:15-11:00 | Ivona Duš |
|  | Engleski j.- vrtić | 11:00-11:45 | Antonija Matasić |
|  | Predškola | 16:30-  19:30 | Maja Posavec |

**RADNO VRIJEME ZAPOSLENIKA**

**ODGOJITELJI** : Osam satno radno vrijeme raspoređeno je na:

* neposredan rad – 5,5 sati
* ostali rad – 2,5 sata

Fond sati realizira se fleksibilnom godišnjom raspodjelom. Višak odrađenih sati realizira se u vidu slobodnih dana tijekom godine, a manjak sati realizira se radom za potrebe vrtića

(izrada sredstava, sređivanje dokumentacije, zamjena bolesnog radnika).

STRUKTURA SATI ODGOJNO-OBRAZOVNIH ZAPOSLENIKA ZA PEDAGOŠKU GODINU 2021./2022.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **mjesec** | **br.**  **dana** | **subote** | **nedjelje** | **praznici** | **radni**  **dani** | **neposr**  **rad**  **h,min** | **ostali**  **poslovi h,min** | **stanka**  **h,min** | **ukupno sati rada** |
| **09/21** | 30 | 4 | 4 | 0 | 22 | 121,00 | 44,00 | 11,00 | 176 |
| **10/21** | 31 | 5 | 5 | 0 | 21 | 115,30 | 42,00 | 10,30 | 168 |
| **11/21** | 30 | 4 | 4 | 2 | 20 | 110,00 | 40,00 | 10,00 | 160 |
| **12/21** | 31 | 4 | 4 | 0 | 23 | 126,30 | 46,00 | 11,30 | 184 |
| **01/22** | 31 | 5 | 5 | 1 | 20 | 110,00 | 40,00 | 10,00 | 160 |
| **02/22** | 28 | 4 | 4 | 0 | 20 | 110,00 | 40,00 | 10,00 | 160 |
| **03/22** | 31 | 4 | 4 | 0 | 23 | 126,30 | 46,00 | 11,30 | 184 |
| **04/22** | 30 | 5 | 4 | 1 | 20 | 110,00 | 40,00 | 10,00 | 160 |
| **05/22** | 31 | 4 | 5 | 1 | 21 | 115,30 | 42,00 | 10,30 | 168 |
| **06/22** | 30 | 4 | 4 | 2 | 20 | 110,00 | 40,00 | 10 | 160 |
| **07/22** | 31 | 5 | 5 | 0 | 21 | 115,30 | 42,00 | 10,30 | 168 |
| **08/22** | 31 | 4 | 4 | 2 | 21 | 115,30 | 42,00 | 10,30 | 168 |
| ukupno | 365 | 52 | 52 | 9 | 252 | 1.386,00 | 504,00 | 126 | 2.016,00 |

**OSTALI RADNICI :**

Zdravstvena voditeljica u pola radnog vremena svaki drugi dan od 8:00 do 15:30 sati

Pedagog: nepuno radno vrijeme 16 sati tjedno

Logoped: od 8:00 do 15:30

Tajnica vrtića u pola radnog vremena svaki drugi dan od 8:00 do 16:00 sati

Domar: od 7:00 do 15:00 sati

Kuharica: od 6:00 do 10:00 sati

Pomoćna kuharica: od 7:30 do 15:30 sati

Servirka**/**Spremačica: od 7:00 do 15:00 i od 11:00 do 19:00

**KADROVSKI PODACI:**

1. Snježana Matešić , VŠS, odgojiteljica – **ravnateljica vrtića,**

22 god. radnog iskustva, voditeljica kraćeg programa ranog učenja njemačkog jezika

1. Mira Kunstek,VSS, stručni suradnik pedagog, 16 sati tjedno
2. Mirna Burić, VSS, stručni suradnik logoped, 2 godine radnog iskustva
3. Marica Prstačić Ljubić, VŠS,VMS zdravstvena voditeljica 20 sati tjedno, 32 god. radnog iskustva, obavlja i tajničke poslove 20 sati tjedno
4. Slavenka Kovačević, VŠS, odgojiteljica, 23 god. radnog iskustva
5. Ivona Duš, VŠS, odgojiteljica, 14 godina radnog iskustva, voditeljica kraćeg programa ranog učenja engleskog jezika, voditeljica PO Luka
6. Melani Pek Palčić, VSS mr. ranog i predškolskog odgoja, 10 godina radnog iskustva, voditeljica kraćeg programa učenja engleskog jezika
7. Antonija Matasić, prvostupnica ranog i predškolskog odgoja, 7 godina radnog iskustva, voditeljica kraćeg programa ranog učenja engleskog jezika
8. Adriana Kaurin, mr. ranog i predškolskog odgoja, 6 godina radnog iskustva
9. Marina Dugan, prvostupnica ranog i predškolskog odgoja, 4 godine radnog iskustva
10. Nikolina Smetiško, prvostupnica predškolskog odgoja , 9 godina radnog iskustva
11. Mateja Pismarović, prvostupnica predškolskog odgoja, 1 godina radnog iskustva
12. Željka Gorički, mr. primarnog obrazovanja, 1 godina radnog iskustva, na određeno
13. Maja Posavec, mr. primarnog obrazovanja, voditeljica Programa predškole u PO Luka
14. Dagmar Fabek, dadilja, na određeno, pomoćni odgojitelj u jaslicama
15. Ivana Novak, dadilja, na određeno zbog neodogovarajuće stručne spreme
16. Martina Leš, dadilja, na određeno zbog neodgovarajuće stručne spreme
17. Nedeljko Ljubić, domar
18. Ljubica Hanžek, kuharica, pola radnog vremena
19. Štefica Herendić, pomoćna kuharica
20. Nikolina Đurkinjak, spremačica/servirka
21. Debogović Štefica, spremačica/servirka
22. Božica Prstačić, spremačica/servirka
23. Ivana Stiperski, spremačica/servirka

**FINANCIJSKI PLAN**

Redoviti prohodi vrtića ostvaruju se iz:

* sredstva roditelja
* subvencija iz proračuna Grada Zaprešića, Općine Luka i općine Dubravica,

te u manjem djelu općina Jakovlje i Kraljevec na Sutli, te grada Klanjca

* prihodi od kraćih programa ranog učenja engleskog i njemačkog jezika
* sredstva iz Državnog proračuna za programe javnih potreba

Ekonomska cijena 10-satnog primarnog programa iznosi 1.900,00 kn po djetetu, a udio roditelja u ukupnoj cijeni ovisi o Odlukama jedinica lokalne samouprave o visini subvencija za djecu s njihovog područja.

**Roditeljsko učešće do pune ekonomske** **cijene**:

|  |  |  |
| --- | --- | --- |
| **Općina / Grad** | **Visina subvencije** | **Udio roditelja** |
| Zaprešić | 1.200,00 kn | 700,00 kn |
| Luka | 1.150,00 kn | 750,00 kn |
| Dubravica | 980,00 kn | 920,00 kn |
| Jakovlje | 1.100,00 kn | 800,00 kn |
| Kraljevec na Sutli | 950,00 kn | 950,00 kn |
| Klanjec | 1.020,00 kn | 880,00 kn |

Cijena kraćeg programa učenja stranog jezika iznosi 150,00 kn mjesečno po djetetu.

Provedbu Programa predškole za djecu godinu dana do škole koja nisu uključena u redovite programe, financiraju jedinica lokalne samouprave i MZO. Općine Luka i Dubravica te grad Zaprešić financiraju 250,00 kn mjesečno po djetetu u periodu provedbe programa.

Ukupno planirana sredstva iz redovitih prihoda za pedagošku godinu 2021./2022. iznose: 3.232.320,00 kuna. Iz ovih sredstava isplaćuju se plaće i ostala primanja djelatnicima vrtića, troškovi prehrane djece, režijski troškovi, troškovi najma prostora, nabavka potrošnog materijala, didaktike i opreme, troškovi unaprijeđenja i kontrole kvalitete procesa, održavanje prostora.

**LJETNI PLAN**

O potrebama roditelja za radom vrtića ljeti provest ćemo ankete u svim objektima. Prema dobivenim podacima planirat će se godišnji odmori zaposlenih, preklapanja skupina i zatvaranje CO Pojatno i PO Dubravica tijekom ljeta. PO Luka raditi će tijekom cijele godine zbog rada centralne kuhinje i praonice.

# 3. KURIKULUM

NACIONALNI KURIKULUM

Odgojno-obrazovni rad u vrtiću organizira se i provodi u skladu s Nacionalnim kurikulumom za rani i predškolski odgoj i obrazovanje (2014.). Oslanja se na dosadašnja pozitivna iskustva ostvarena u našem vrtiću i postignuća suvremene znanosti u području ranog razvoja djeteta. Odgojno-obrazovni rad planira se i provodi kao kurikulum vrtića i kurikulum predškole.

*KURIKULUM DV SMOKVICA*

Ciljevi i zadaće kurikuluma zasnivaju se na holističkom pristupu, usmjerenju na razvoj djeteta i konstruktivizmu.

PRUŽITI MU PRILIKU DA SE OSJEĆA UGODNO U OKRUŽENJU

- KAO KOD KUĆE -

ZADOVOLJNO DIJETE

OSIGURATI MU MATERIJALNU I EMOCIONALNU

SIGURNOST I PODRŠKU

PEDAGOŠKI

CILJEVI

SIGURNO DIJETE

OHRABRIVATI GA DA SAMO

RJEŠAVA „PROBLEME“

- NEZAVISNOST -

SAMOSTALNO DIJETE

ZNATIŽELJNO DIJETE

POTICATI GA NA STALNO

ISTRAŽIVANJE (UČENJE)

- SAMOSTALNOST -

*POTICANJE RAZVOJA DJETETOVIH KOMPETENCIJA*

***Cjelovit razvoj i kompetencije*** -stjecanje kompetencija poticat će se u svim područjima razvoja i sposobnosti potrebnih za cjeloživotno učenje, a obuhvatit će 8 temeljnih kompetencija:

1. ***Komunikacija na materinskom jeziku*** - podrazumijeva razvoj govora i jezičnih sposobnosti djece. Usmjerit će se na razvoj neverbalne i verbalne komunikacije i predpismenih i predčitačkih sposobnosti.
2. ***Komunikacija na stranim jezicima*** - podrazumijeva bogaćenje djetetovog iskustva i znanja u dimenziji intelektualnih, socijalnih, emocionalnih i ostalih sposobnosti naglašenijim poticanjem uočavanje razlika među ljudima (multikulturalizam).

Rano učenje stranih jezika u vrtiću – kraći oblici: engleski i njemački jezik

1. ***Matematičko-prirodoslovne kompetencije* -** podrazumijeva plansko korištenje svega što se događa u stvarnom životu i okruženju djeteta.
2. ***Učiti kako učiti* –** omogućiti djeci da istražuju, zaključuju, izlažu vlastite ideje u konstruktivističkom (pomozi mi da učinim sam) i sukonstuktivističkom (suradničko međuvršnjačko učenje) okruženju.
3. ***Socijalna i građanska kompetencija* -** omogućiti djeci razvijanje odgovornog ponašanja, pozitivnih stavova i tolerancije, jačanje vlastitog identiteta, formiranje kritičkog mišljenja, predviđanje i preuzimanje odgovornosti za posljedice, pozitivno rješavanje problema i konflikata…
4. ***Digitalna kompetencija* -** upoznavanje djeteta s informacijsko-komunikacijskom tehnologijom.
5. ***Inicijativnost i poduzetništvo* -** odnosi se na prihvaćanje djeteta kao osobe sposobne da misli, bira, donosi odluke i poduzima radnje prema vlastitoj inicijativi uz poticanje samostalnosti. i razvijanje pozitivne slike o sebi (samopouzdanje i samopoštovanje).
6. ***Kulturna svijest i izražavanje* -** odnosi se na **razvoj s**vijesti o vlastitom identitetu i vlastitim mogućnostima (samopoimanje). Njegovanje smisla za lijepo kroz umjetnička područja: gluma, glazba, ples, likovnost. Razumijevanje kulturne baštine i internacionalnih kulturnih dobara.

Temeljno načelo u svim kompetencijskim područjima je poticanje slobode izbora, izražavanja sebe, svojih ideja, doživljaja i vlastitih razmišljanja.

Kurikulum našeg vrtića predstavlja sljedeći okvir:

- Za bolje razumijevanje djeteta i njegovog razvoja

- Poticanje cjelovitog razvoja i kompetencija djeteta

- Usavršavanje odgojitelja u provođenju razvojno primjerene i na dijete usmjerene prakse

* Vrednovanje i samovrednovanje vlastite odgojno-obrazovne prakse i učinaka na dijete i njegov razvoj
* Izvodi se kao integrativno-kreativni kurikulum kroz refleksivnu praksu odgojitelja i stručnih suradnika.

IZVEDBENI INTEGRATIVNO-KREATIVNI KURIKULUM VRTIĆA (kratica IKK)

Bitne zadaće odgojno-obrazovne prakse u ovoj godini odnosit će se na stvaranje integrativno-kreativnog kurikuluma, tj. poticanje kreativnosti kod djece kroz sva kompetencijska područja.

INTEGRATIVNOST - djeca uče lakše i brže ako su pojmovi povezani s ritmom, kretanjem, manipulacijom raznovrsnim predmetima i materijalima koje djeca istovremeno mogu opipati, pomirisati, pomicati, okretati, opisivati na bezbroj različitih načina (Early childhood education, fortson, REIFF, 1995.). Zato im treba poticajna sredina koja će omogućiti učenje 4-5 stvari odjednom, slobodno biranje, povezivanje i spajanje. Pri tome je uloga odgajatelja da razumije da dijete neprestano uči i da je njegovo učenje iskustveno, pojmovno, asocijativno, formativno.

KREATIVNOST - kreativnost je univerzalna pojava svojstvena svim ljudima. To je sposobnost izražavanja na različite načine. To mogu biti razni oblici i forme, likovna i literarna djela, akcije, misli, ideje. Kreativnost je sinteza rada i postojanja, produkt naše logičke i intuitivne strane, lijeve i desne strane mozga. Kreativnost je mogućnost uspostavljanja odnosa između dvije (ili više) stvari, kombiniranje postojećih stvari na drugačije načine. Zato djeca trebaju poticajnu stredinu koja će im omogućiti da slobodno biraju i slobodno odlučuju o načinu svog izražavanja, da ih se potiče na samostalnost, da ih se uspoređuje sa samim sobom, da ih se ne prekida u njihovoj aktivnosti, da ih se podupire i ravnopravno dijeli i prihvaća ideje. *Kreativnost je* poticanje mogućnosti raznovrsnog izražavanja u vidu: rješavanja problema, divergentnog i kreativnog mišljenja, osobnog stvaralaštva (važan je proces učenja, a ne rezultat), poticanja prirodne znatiželje, uvažavanja djetetove ideje i inovacije u igri, izričaju (likovnom, glazbenom, scenskom) u odnosu prema sebi i drugima, u komunikaciji, govoru, u materijalima, u mišljenju,

## **3.1. ZNAČAJKE IKK ZA 2021./2022. PED.GOD.**

**REFLEKSIVNA PRAKSA** - kontinuirani proces unapređivanja odgojno-obrazovnog rada događa se kroz osnaživanje odgojiteljevih kompetencija za oblikovanje i primjenu kurikuluma. To podrazumijeva stalni proces učenja za „znati kako“:

1. proniknuti u dječji način razmišljanja
2. gledati i slušati dijete
3. pružiti kvalitetnu podršku učenju djeteta
4. dokumentirati
5. unapređivati vlastitu praksu
6. procjenjivati vlastite učinke

**PROJEKTI U RADU S DJECOM** – omogućuju implementaciju ciljeva i značajki kurikuluma u smislu primjene holističkog, razvojnog, integriranog, konstruktivističkog i sukonstruktivističkog pristupa u radu s djecom. Omogućuju i postizanje općih i specifičnih ciljeva u odnosu na dobrobit i cjeloviti razvoj djeteta, kao i primjenu načela i vrijednosti na kojima se zasniva kurikulum. Imagge djeteta – aktivno-kompetentno, kreativno, stvaralac novih ideja, jaka osoba (Malaguzzi). Za razvoj projekta jednako su važni :

* Kontekst - okruženje, prostor, odnosi (socio-emocionalni), poticajnost (razvoj i kompetencije),
* Jedinstvo - vrtić, roditelji, zajednica
* Aktivna uloga roditelja – dnevna interakcija i komunikacija, diskusije (odgoj, obrazovanje, razvoj) specijalna događanja, izleti, proslave

**AKCIJSKA ISTRAŽIVANJA** - promjene su učinkovitije ako dolaze iznutra. Zato je odgojna skupina najbolja razina na kojoj započinju promjene. Kako ih učiniti učinkovitima i što djeluje kao kvalitetan pomak u odnosu na djecu u skupini, odgojitelji mogu učiti kroz stalni proces prema formuli: promjena – učinak - primjena (i dalje na isti način u novi ciklus). Akcijska istraživanja su osnovna strategija za razvoj refleksivne prakse.

AKCIJSKA ISTRAŽIVANJA I PROJEKTI ČINE JEDINSTVO REFLEKSIVNE PRAKSE ODGAJATELJA. AKCIJSKO ISTRAŽIVANJE POKAZUJE KAKO RADI ODGAJATELJ, A PROJEKT POKAZUJE KAKO RADI DIJETE

Akcijsko istraživanje u 2021/22. ped.god – nastavit ćemo akcijska istraživanja, započeta u prošloj pedagoškoj god. Odgajatelji su izabrali 2 problema koja su istraživali (opisano u Izvješću za 20/21. god.). Prema vlastitim zaključcima o provedenim istraživanjima i učincima postignutim u projektima sa djecom, nastavit će provoditi ovogodišnja istraživanja .

Pitanja koja ćemo postavljati u planiranju i pratiti kroz akcijska istraživanja, koristit ćemo i kao kriterije za praćenje i dokumentiranje realizacije vlastite odgojno-obrazovne prakse. To su:

**1. Kako se uključenost (uronjenost) djeteta u vlasitu aktivnost odražava na mišljenje odgajatelja o vlastitoj profesionalnoj ulozi?**

P*roblem: može li djecu odgojitelj išta naučiti? što da radi odgojitelj kad su djeca zaokupljena svojim aktivnostima ?*

*Tvrdnja - hipoteza: djeca najbolje uče jedni od drugih, u socijalnom okruženju svojih vršnjaka, ako im je odgojitelj poticatelj koji razumije način njihovog razmišljanja i druži se s njima kao partner*

**2. Kako postići da naš (moj) kurikulum postane i djetetov kurikulum?**

*Problem - može li dijete slobodnim izražavanjem vlastite ideje u toku aktivnosti utjecati na odgojitelja da promjeni vlastitu zamisao o aktivnosti ( skretanje sa kursa );* *kako postići podudarnost između odgojiteljskog plana i djetetove inicijative i ideje ?*

*Tvrdnja - hipoteza: Dijete je sposobno učiti samostalno i u zajednici sa drugom djecom, istraživati i rješavati probleme, pronalaziti rješenja , iznositi ideje i povezivati pojmove, ako odgajatelj vjeruje da dijete tako ostvaruje svoje pravo da iskoristi vlastite prirodne potencijale, da ih usavršava i unapređuje na sebi primjeren način*

**3. Kako pojačati uključenost (uranjanje) odgajatelja u djetetovu aktivnost?**

*Problem - kada se odgajatelj treba uključiti u djetetovu aktivnost, a da ne dođe do prekida aktivnosti ? Kako razgovarati , kakva pitanja postavljati ?*

*Tvrdnja - hipoteza: prihvaćanje odgajatelja kao partnera u igri je moguće ako se njihov odnos temelji na dijalogu, ravnopravnosti i povjerenju*

**4. Kako pružati podršku ( potpuna, djelomična, s ograničenjem...) djetetu?**

*Problem* - *može li se djetetu pokazati* podrška kao *uvažavanje i ohrabrenje na drugačiji način od uobičajenih rutina i stereotipa kao npr. Bravo...Super....Za pet plus i sl.*

*Tvrdnja - hipoteza: objektivna informacija je dobrobiti za dijete, ako mu omogućuje razvoj vjere u sebe i svoje mogućnosti, te ako se spoznaja " to sam ja" temelji na uvjerenju da je svatko usporediv sam sam sa sobom, umjesto sa drugima*

**5. Kako postizati socijalnu i emocionalnu vezu?**

*Problem*- *kako prepoznati ovisnost*, *a kako, privrženost i povjerenje djeteta u odnosu na odgajatelja; kako poticati zajedništvo, druženje, emocionalnu inteligenciju*

*Tvrdnja - hipoteza: dijete će razvijati samotalnost, samopozdanje i samopoštovanje, ako razvije povjerenje u odgajatelja i socijalno i materijalno okruženje koje mu pruža sigurnost i zaštitu*

**6. Kako se postiže integriranost/ integrativnost?**

*dilema - je li refleksivna praksa preduvjet za postizanje integriranosti kroz povezanost teme, materijala, centara aktivnosti, uređenje prostora i interakcija u skupini*

*Tvrdnja - hipoteza: refleksivnom praksom unapređujem svoj rad, ako me vodi razumijevanje djeteta , njegovih potreba, mogućnosti i različitosti interesa*

**7. Što nam poručuju zidovi?**

*Problem- kako vizualna percepcija utječe na učenje u skupini i vrtiću ?*

*Tvrdnja - hipoteza: sve što se izlaže na zidovima utječe na razvoj i odgoj djece u skupini, vrtiću, ako se vodi računa o izgledu i autentičnosti*

**8. Kako stvarati obiteljski vrtić?**

*Problem- može li se u vrtiću postići atmosfera koju čine pozitivna ponašanja djece i odraslih, međusobna podrška, razumijevanje, tolerancija, prijateljstvo, ljubav* i *empatija*

*Tvrdnja - hipoteza : Pozitivna ponašanja ( pozitivni postupci) su dobrobit u odgoju djece, ako se temelje na opće prihvaćenim vrijednostima u njegovanju obiteljskih odnosa*

**9. Kako strukturirati kvalitetnu i funkcionalnu mapu za dijete i za sebe**

*Problem - kako dokumentiranje zaokružuje odgojno obrazovni proces kao refleksivnu praksu odgajatelja temeljenu na provedenim akcijskim istraživanjima*

*Tvrdnja - hipoteza: dokumantiranje je umjetnost sakupljanja korisnih informacija, ako pruža objektivne dokaze o osobnom, razvoju i napretku kako odgajatelja tako i djeteta/ djece*

U metodologiji akcijskih istražiavanja za odgajatelja je naročito važno da svaku poduzetu akciju provodi s ciljem razumijevanja djeteta. te da:

* promatra i prikuplja podatke, analizira podatke, otkriva nova pitanja/probleme i stvara nove hipoteze u svezi sa osnovnim pitanjem/problemom koji istražuje - odgajatelj kao promatrač, analitičar i dokumentator
* poduzima akcije (aktivnosti) kao nove korake u istraživanju problema - odgajatelj u akciji
* vodi bilješke (ciljano i ad hoc), sumira ih i izdvaja zaključke bitne za nove akcije
* dijeli sa svojim timom (u grupi, objektu, vrtiću) vlastita zapažanja i nove spoznaje, upoznaje ih s koracima koje poduzima
* spreman je za prihvaćanje prijedloga i sugestija od strane članova tima
* stvara, na temelju svog istraživanja, vlastiti kurikulum i ugrađuje u svakodnevni odgojno-obrazovni rad, mijenja i unapređuje vlastitu praksu

**NASTAVAK AKCIJSKIH ISTRAŽIVANJA U 2021./2022. ped.god.**

|  |
| --- |
| **VRTIĆ LUKA** |

* AI – KAKO POTICATI SOCIJALNI I EMOCIONALNI RAZVOJ DJECE U VRTIĆKOJ SKUPINI
* Odgojiteljice: Adriana Kaurin, Antonija Matasić
* Problemsko pitanje: Kako djecu potaknuti na kvalitetno rješavanje problema?
* Cilj nam je da u svakodnevnom radu, kroz akcijsko istraživanje i situacijski pristup, istražujemo kako poticati emocionalni razvoj i kontrolu u socijalnoj interakciji među djecom, te kako pomoći djeci da razviju primjerene vještine rješavanja problema.
* Primjećujemo da sve veći broj djece bira veća društva u koja se pokušavaju „uklopiti“, a sve manje teže ostvarivanju prisnijih odnosa s jednim ili dva djeteta koje samostalno biraju. Vrtićke „grupice“često imaju vođu koji svojom dominantnim ponašanjem uspostavlja i održava pravila igre te povučenija djeca ne dolaze do izražaja i lako gube samopouzdanje i volju da izraze svoje mišljenje.
* Kako kod djeteta ostvariti da pridaje veću važnost prijateljstvu, a ne popularnosti?
* Primjećujemo da djeca često svoje sukobe rješavaju „tužakanjem“odgojitelju, ponekad agresijom (udare dijete s kojim su ušli u konflikt) ili odlaze od drugog djeteta bez objašnjenja zašto su tužni ili ljuti. Ponekad je dovoljno da takve situacije spomenemo u jutarnjem krugu. One mogu poslužiti kao mogućnost za raspravu o prošlim događajima koji su povrijedili neko dijete, te da u drugačijem socijalnom kontekstu, kroz zajedničku raspravu, problem dožive na emocionalno drugačiji način.
* AI (1): KAKO POSTIĆI DA NAŠ (MOJ) KURIKULUM POSTANE I DJETETOV KURIKULUM?

Odgojitelji: Ivona Duš i Marina Dugan

* Problemsko pitanje: Kako odgojitelj kroz primjereno razvojne poticaje (idejni centar) , a dijete kroz svoj interes (želim znati) stvaraju zajednički kurikulum
* Cilj je stvarati integrativno-kreativan kurikulum. Odgojitelj i dijete će se, nakon uspostavljenog međusobnog povjerenja, nadopunjavati u svojim idejama.
* Naš kurikulum nije strogo određen, što znači da je vrlo fleksibilan i podložan je promjenama. Te se promjene događaju promatranjem djece i njihovih interesa i samim time naš kurikulum se stvara i nastaje.
* Odgojitelj na početku godine sebi zada neke smjernice, odredi tijek svojih aktivnosti i kostur kurikuluma. Promatrajući djecu odgojitelj prati njihove interese te tako radi promjene u kurikulumu.
* AI (2): KAKO PRUŽITI PODRŠKU DJETETU (POTPUNU, DJELOMIČNU I S OGRANIČENJEM)?
* Problemsko pitanje: kako kada i kakvu podršku pružiti kojem djetetu
* Cilj je istražiti koja vrsta potpore djeluje na dijete kao POZITIVNO POTKREPLJENJE. Usmjerit ćemo se na uočavanje pozitivne (što potiče daljnji razvoj, ideje, sposobnosti, interesa, motivacije djeteta) i negativne potpore (što sputava, ometa, usporava, demotivira dijete). Pratit ćemo i djelovanje verbalne i neverbalne komunikacije (kako djeluje riječ, a kako djeluju mimika i geste).
* U radu s djecom podrška je neizbježna za poticanje razvoja samopouzdanja i samostalnosti. Ponekad se ta podrška temelji samo na verbalnoj komunikaciji, no važno je uključiti i onu neverbalnu.
* Ovo istraživanje također ćemo provoditi u spomenutom projektu. Kroz aktivnosti u projektu djeca će imati slobodu izbora, a jačat će se njihovo samopouzdanje i samostalnost. Odgojitelj će uvijek biti prisutan, bilo u ulozi pomagača, suigrača, opskrbljivača ili promatrača te će samim time u svakoj situaciji biti u mogućnosti djetetu pružiti najbolju moguću podršku. Poznavajući dijete i njegove razvojne karakteristike, odgojitelj procjenjuje kako, kada i kakvu podršku pružiti kojem djetetu. Svako je dijete individua za sebe pa je tako i podrška koju traži svaki puta drugačija i prilagođena je djetetu u datoj situaciji.

|  |
| --- |
| **VRTIĆ DUBRAVICA** |

* AI (1): KAKO SE UKLJUČENOST (URONJENOST) DJETETA U VLASTITU AKTIVNOST ODRAŽAVA NA MIŠLJENJE ODGOJITELJA O VLASTITOJ PROFESIONALNOJ ULOZI?

Odgojiteljice: Nikolina Smetiško, Željka Gorički

* Problemsko pitanje: uključenost odgojitelja u djetetovim aktivnostima – svrha i načini (zašto i kako)
* Cilj nam je istražiti kada i kako im pristupiti, a da ih ne prekidamo; kako se igrati s njima, kako se uključiti i integrirati u njihovu individualnu ili grupnu aktivnost.
* Često se pitamo: Što mi odgojitelji trebamo raditi kada su djeca samostalno izabrala i uronila u vlastitu aktivnosti. Pitanje je i „problem“ koji se pojavljuje i proteže kroz svaku pedgagošku godinu. Naš je cilj uvidjeti što NAS djeca mogu naučiti. ŽELIMO da kroz istraživanje vlastite, svakodnevne prakse unaprijedimo svoju ulogu PROMATRAČA (promatranje, bilježenje), ANALITIČARA (analize, zaključivanje, procjenjivanje), praktičara koji RAZMIŠLJA i UNAPREĐUJE svoj rad (valoriziranje) te potiče SURADNJU među djecom, drugim odgojiteljima i roditeljima.
* Želimo pronaći RAZLIČITE načine kako promatrati djecu u aktivnostima i komunikaciji s drugima.
* AI (1): KAKO STVARATI OBITELJSKI VRTIĆ
* AI (2): KAKO PRUŽATI PODRŠKU DJETETU

Odgojiteljica: Mateja Pismarović

* (1) Problemsko pitanje: kako uspostaviti pozitivnu komunikaciju s roditeljima
* Cilj je nastojati stvoriti atmosferu koju čine pozitivna ponašanja djece i odraslih, međusobna podrška, razumijevanje, tolerancija, prijateljstvo, ljubav i empatija.
* (2) Problemsko pitanje: kako uspostaviti povjerenje i pružati primjerenu podršku svakom djetetu na kvalitetan način
* CILJEVI: U novoj pedagoškoj godini 2021./2022. smo u mješovitu jasličku skupinu primili 7 novoupisane djece te trenutno prevladavaju dvogodišnjaci. Primijetila sam da neka djeca (dvogodišnjaci) pokazuju izraženije negativne oblike prilagodbe. Stoga ću nastaviti temu akcijskog istraživanja „Kako stvarati obiteljski vrtić?“ te nastojati stvoriti atmosferu koju čine pozitivna ponašanja djece i odraslih, međusobna podrška, razumijevanje, tolerancija, prijateljstvo, ljubav i empatija.
* AI „Kako pružati podršku?“ ću također nastaviti jer želim pomoći djeci u izgradnji pozitivne slike o sebi, kritičkom i aktivnom promišljanju, razvijanju vjere u sebe i svoje mogućnosti, ali i prihvaćanju svojih nedostataka, za razliku od uobičajenih rutina i stereotipa.

|  |
| --- |
| **VRTIĆ POJATNO** |

* AI (1): ŠTO NAM PORUČUJU ZIDOVI
* AI (2) : KAKO POTICATI SOCIJALNI I EMOCIONALNI RAZVOJ
* Odgojiteljice: Melani Pek Palčić, Snježana Matešić
* (1) Problemsko pitanje: kako okruženje koje predstavljaju zidovi mogu postati djeci i nama vizualni poticaj za učenje (koncentracija, pažnja, zapažanje i pamćenje, znatiželja) razmišljanje i prisjećanje, komunikaciju, suradnju, zadovoljstvo, zajedništvo, ponos.
* Cilj nam je postići da zidovi u vrtiću postanu nova interaktivna dimenzija prostora koji odgaja
* Nakon odrađene dvije faze istraživanja, nastavljamo rad na tome da prostor uz pomoć bogatog i primjerenog sadržaja na zidu približimo svakom djetetu, njihovim potrebama i mogućnostima, uvažimo njihove razlike. Zidovi su "živ "mehanizam koji nam pomaže u radu. O njima promišljamo, mijenjamo izgled (sadržaj i kompoziciju), dodajemo nove poticaje, spremamo one koji nisu više toliko zanimljivi.
* (2) Problemsko pitanje: kako emocionalna stanja (prepoznavanje vlastitih/tuđih emocija, imenovanje, tolerancija, samoregulacija, ekspresija) doprinose stvaranju pozitivnih komunikacijskih vještina, odnosno socijalnih vještina građanskog odgoja, sloboda, demokratske vrijednosti,izbori, odlučivanje, dogovaranje, pregovaranje
* Cilj nam je istraživati kako se kod djece u kontroliranim uvjetima naših skupina (jaslička, vrtićka/mješovita) razvijaju osobine od prosocijalnog do socijalno prihvatljivog ponašanja.
* Da bi se dijete osjećalo sigurno, prihvaćeno i imalo povjerenja u odgojitelja, odnosno odrasle i drugu djecu u svojoj okolini, treba izgraditi pozitivnu sliku o sebi i upoznati se s emocijama. Prošle pedagoške godine kroz naš projekt se radilo na osvještavanju, prepoznavanju, imenovanju emocija i preusmjeravanju onih negativnih na pozitivne i društveno prihvatljivije. Svakodnevno se razgovara s djecom, potiče ih se na samostalno rješavanje konflikata, na iskazivanje emocija na društveno prihvatljiv način, te kada ne pronalaze rješenje do kojeg mogu doći samostalno da se bez zadrške obrate odgojitelju.

|  |
| --- |
| **STRUČNA SURADNICA** |

* AI (1):KAKO STVARATI OBITELJSKI VRTIĆ
* AI (2):KAKO PRUŽATI PODRŠKU (POTPUNA, DJELOMIČNA, S OGRANIČENJEM…) DJETETU
* MIRNA BURIĆ, logoped
* *(*1) Problemsko pitanje: kako stvoriti poticajnu okolinu , produbljivati odnose između svih članova te kako pozitivno, vedro i veselo raspoloženje tijekom boravka odgojitelja u skupini potiče stvaranje obiteljske atmosfere
* Cilj istraživanja je stvaranje obiteljske atmosfere u kojoj će se svaki član kolektiva osjećati ugodno, prihvaćeno, voljeno, zaštićeno i dobrodošlo (slično kao i kada smo sa svojom obitelji)
* U ovome istraživanju i dalje će mi okosnica rada biti definicija obiteljske atmosfere iz knjige „Obiteljska atmosfera – zašto je važna?“ a to je *„pod obiteljskom atmosferom podrazumijevamo okolinu, prilike i raspoloženje, odnosno ozračje u kojem živi obitelj, a obiteljsku atmosferu ponajprije stvara/njeguje odnos partnera/roditelja.“* U ovoj ću se pedagoškoj godini više posvetiti stvaranju prilika i druženja kojih je prošle godine bilo jako malo zbog pandemije COVIDA-19. Isto tako, druženja s djecom i roditeljima u i izvan vrtića, veoma su pozitivno djelovala na stvaranje dubljih veza između djece, roditelja i odgojitelja i stručnog tima, pogotovo druženja u drugačijem, opuštenijem kontekstu – odlasci na klizanje, plivanje, Zato ću se sada posvetiti: stvaranju prilika za više duženja s djecom i odgojiteljima (grupni rad s djecom s ciljanim zadatcima kojima će se poticati jezično-govorni razvoj), uključivanju u aktivnosti i izradu zadataka vezanih uz projekte iz domene logopeda, odgojitelj i ja kao partneri u provođenju određenih aktivnosti (osmišljavanje poticaja i aktivnosti te njihovo zajedničko provođenje) i prenošenju novih ideja (logoped daje odgojitelju ideje i obrnuto). Odgojitelj i članovi stručnog tima trebaju funkcionirati kao partneri čiji odnos, također prema definiciji, čini obiteljsku atmosferu.
* (2) Problemsko pitanje: kako razgovorom, ohrabrenjem, poticanjem, savjetom, pružiti djetetu odgovarajuću podršku
* CILJ je istraživanje o pružanju podrške djeci u smislu socio-emocionalno potpore uz pomoć vlastite idejue o izradi kutije„Emocije i potrebe“.
* Zamislila sam da dijete, kad god osjeti potrebu, u određenu kutiju, (ovisno, naravno, o raspoloženju i potrebi) ubaci karticu i na taj mi način da do znanja kako se osjeća ili što želi. Zatim bismo o tome razgovarali te bih kroz razgovor djetetu mogla pružiti podršku ili mu pomoći ukoliko mu je pomoć potrebna. Iako se djecu često potiče da razgovaraju s odraslima o svemu što ih muči i kako se osjećaju, postoje slučajevi kada se dijete teško otvara zbog srama, nelagode, straha od ruganja ili moguće, strukture dana u vrtiću zbog koje je ostavljeno malo prostora i vremena za individualan razgovor djeteta i odgojitelja. Sjetimo se koliko je i nama odraslima ponekad teško verbalizirati svoje osjećaje i potrebe pa se i sami nađemo u situaciji potištenosti,otuđenosti i osjećaja kao da smo sami na svijetu i nitko nas ne čuje… Na ovaj bih način djeci omogućila priliku da se izraze bez da ih izravno pitam muči li ih nešto ili kako se osjećaju (kako je to bilo do sada - često prije individualnog rada pitam dijete kako je, kako se osjeća). Na kutijama bi bili sljedeći nazivi: *„Ljut/a sam“, „Tužan/tužna sam“, „Smeta mi“, „Htio/htjela bih“, „Ne volim“.* Za sada tih pet emocija i potreba, a ukoliko se pokaže korisnim i primijetim potrebu za još nekom kutijom, svakako ću je ubaciti u istraživanje.

***PROJEKTI*** - projekt treba sadržavati:

* iscrpan i fleksibilan plan, projektne mreže , promjene diskursa -procesna mreža
* anegdotske i deskriptivne bilješke . opisi situacija, aktivnosti koje pokazuju kako se razvijao projekt u vremenskom slijedu
* ideje djece i dijalozi sa djecom
* postignuća djece,
* promjene u prostoru i tijeku projekta
* povezanost s razvojem djetetovih kompetencija
* povezanost sa odgajateljevim pitanjima / problemima iz akcijskog istraživanja
* fotografije koje prate i odgovaraju tekstu
* ostalu dokumentaciju
* zaključak u odnosu na projekt - aktivnosti odgajatelja : proces promišljanja koraka ( promatranje, analiza, planiranje aktivnosti) kontinuitet obnove i promišljanja
* zaključak u odnosu na vlastiti razvoj releksivni praktičar/ refleksivna praksa (vlastito postignuće i napredak)

**ZAJEDNICA KOJA UČI / OBITELJSKI VRTIĆ**  nastojanje da se postupa humanistički, da se uvažavaju osobnost svakog djeteta, njegovih roditelja kao partnera, te svih odraslih u vrtiću kao ravnopravnih sudionika odgojno-obrazovnog procesa stvara pozitivnu klimu. S time u vezi, obilježje ovogodišnjeg kurikuluma bit će stvaranje pozitvne socio-emocionalne klime, čija su baza međuljudski odnosi, kao primarni pokazatelji onoga što se u vrtiću događa. Za dobre međuljudske odnose potrebna je pozitivna komunikacija, interakcija u dijalogu među sudionicima odgojno-obrazovnog procesa i međusobno prihvaćanje. Ako odgajatelji dolaze zadovoljni na posao, djeca od njih dobivaju pozitivne poticaje, kao i obrnuto. Težnja našeg vrtića prepoznavat će se u stvaranju obiteljske atmosfere i obiteljskog vrtića, uz partnerstvo odgajatelja, roditelja, stručnog tima i ostalih sudionika. Djeca su ta koja stvaraju most između roditelja i odgajatelja, oni su prenosioci dojmova i doživljaja i njihova sreća je garancija kvalitetnog odgojno-obrazovnog procesa.

***TIMSKI RAD***

Timski rad je iznimno važan u novim uvjetima. Uz poštivanje novih preporuka, kao što su izbjegavanje dužih sastanaka, naročito s većim brojem ljudi, fizička distanca, maske i sl., prednost će se dati kratkoj izmjeni informacija (bitno, precizno, jezgrovito, kratko). Treba uspostaviti učinkovit način pravovremenog, dosljednog i točnog prijenosa informacija, vodeći pri tome računa o podijeljenoj odgovornosti. Podijeljena odgovornost podrazumijeva uvažavanje hijerarhije, kao i načina kako su podijeljene uloge u timu. Ovlasti svakog pojedinca ovise o njegovim zaduženjima i prirodi posla koji obavlja u vrtiću (vlasnica, ravnateljica, voditelji, odgajatelji i ostali). Obveze ovise o dogovorenim ulogama unutar tima. One mogu biti stalne, promjenjljive i povremene, ovisno o obvezama vezanim uz realizaciju kurikuluma (projekti), kalendara događanja, iznenadnih i hitnih situacija. Svatko je odgovoran za svoj djelokrug rada, ali kvalitativna postignuća ovise o potrebi svakog pojedinca da doprinosi izgradnji kolektiva i zajedništva. Odgovornost prema sebi podrazumijeva i odgovornost prema drugima u neposrednom radnom okruženju. Lanac obveza i odgovornosti čine svaku kariku važnim dijelom uspješne cjeline. Timski rad podrazumijeva zajedničko definiranje ciljeva, načina rada i uloga svakog pojedinca, pripremljene i ciljane diskusije, odgovorno ponašanje i win-win situacije. "Nova stvarnost - novo drugačije" prihvatimo kao izazov za stvaranje boljeg i kvalitetnijeg života. Zato je naročito važno:

* naučiti razvijati vještinu rsamorefleksije i samoregulacije emocija
* stvarati osjećaj sigurnosti za sebe i za okolinu
* biti autentičan i znati prepoznati bitne informacije
* pokazivati vjeru u snagu argumenata
* pokazivati empatiju, simpatiju i optimizam
* loše vijesti prenositi osobno
* kriznu situaciju prihvaćati kao izazov i novu priliku

***SURADNJA S RODITELJIMA*** - za uspješnu realizaciju projekata naročito je važna komunikacija s roditeljima

KAKO KOMUNICIRATI S RODITELJIMA

Cilj: savezništvo

Osnovna načela: dijete ima primarnu ulogu i roditelji su primarni odgajatelji svoje djece. Odgajatelji kao profesinalci trebaju biti inicijatori suradnje i razviti strategiju suradnje na razini skupine i vrtića prema općim pravilima učinkovite komunikacije, koja podrazumijevaju sljedeće:

* odrediti vlastita očekivanja od roditelja
* imenovati ponašanja koja želimo od roditelja
* definirati obostrana primjerena ponašanja
* odrediti pravila i s njima upoznati roditelje
* prodiskutirati pravila i uvažiti dobronamjerne i pozitivne sugestije
* upoznati roditelje s posljedicama nepridržavanja pravila
* dogovaranje zajedničkih akcija
* prioremiti se za impulzivne reakcije roditelja - uzroci, rješenja

STRATEGIJE ZAJEDNIČKOG KOMUNICIRANJA

* dvosmjerna komunikacija (program, napredak djeteta)
* zadaci za djecu "za kod kuće"
* volonterstvo, interes roditelja i zajednice
* informiranost i uključenost roditelja
* edukacija - tematski roditeljski sastanci (odgoj, obrazovanje, razvoj)
* individualne konzultacije i problemski sastanci
* dnevna interakcija i komunikacija
* specijalna događanja, izleti, proslave

Uz sve navedene komponente za uspješnu i kvalitetnu komunikaciju s roditeljima važno je stvarati i podržavati ozračje pozitivne komunikacije: razumijevanje, povjerenje, strpljenje, iskrenost, objektivnost, poštovanje, zahvalnost

## 

## ***3.2. SPECIFIČNOSTI IKK U PANDEMIJSKIM UVJETIMA***

***NOVA STVARNOST - NOVO NORMALNO***

U ped. god. 2021./2022 nastavljamo život u uvjetima epidemije COVID-19 uzrokovane virusom SARS-COV-2 (korona), i dalje smo sudionici promjena, koje se odražavaju na naše živote i dovode u pitanje dosadašnje navike u cjelini kako na globalnom tako i lokalnom planu. Nova stvaranost je povezana s ograničavanjem slobode kretanja, provođenjem određenih mjera zaštite i samozaštite, kao i nedostatkom odgovora na mnoga pitanja. Sve se to odražava na naše ponašanje i razmišljanja. Naše je djelovanje najčešće povezano s našim strahovima od neizvjesnosti, skromnim mogućnostima kontrole nad događanjima oko nas i naših bližnjih, kako u privatnom tako i poslovnom životu. Nadasve se pojačava potreba za samokontrolom što zahtjeva mudrost i mudro postupanje. Mudro postupanje znači imati snage za prihvaćanje onoga što ne možemo promijeniti, pri čemu nam, više nego ikad, trebaju hrabrost, snaga i smirenost. Ipak, ono što možemo mijenjati to smo mi sami, naši stavovi, uvjerenja, obrasci ponašanja….

U odgojno-obrazovnom radu s djecom malo toga treba mijenjati, ali mnogo toga treba prilagođavati.

I dalje ćemo primjenjivati integrativno-kreativni kurikulum. Kad djeca provode bilo koju aktivnost ona istovremeno razvijaju i osjetila i spoznaje, te time jačaju svoje kompetencije. Kad djeca imaju slobodu izbora aktivnosti, materijala, načina izražavanja, a nisu sputana ni prostorno, ni vremenski, ona razvijaju kreativnost u izražavanju i mišljenju.

Djeca i u promijenjenim uvjetima "nove stvarnosti - novog normalnog" moraju ostvariti svoje pravo izbora aktivnosti, materijala, mjesta i vremena, kako bi mogla razvijati sve svoje potencijale.

Ne treba mijenjati osnovne odrednice integrativno-kreativnog kurikuluma (dalje IKK):

* usmjerenje na dijete kao osnovno opredijeljenje i smisao rada s djecom
* razvojno i dobno primjeren pristup u radu s djecom
* okruženje koje omogućuje sigurnost, samostalnost, slobodu, izbor, kreativnost
* humanistička načela u rada s djecom: individualizacija, pravo djeteta na izbor aktivnosti, partnerstvo s roditeljima,
* uživanje u radu sa djecom i prihvaćanje igre kao oblika života povezanog s prirodom našeg posla.

S time u vezi planiranje i dokumentiranje IKK odvija se na uobičajen način kao tromjesečno (razvojno primjerene zadaće), tjedno (kompetencije i sposobnosti) i dnevno (raspored aktivnosti, poticaji i materijali). Sastavni dio osnovnog planiranja čine bilješke, osvrti i zapažanja, analize, izvješća i drugi pisani prilozi.

U novoj se stvarnosti vraćaju neki dijelovi procesa koji zahtjevaju veću kontrolu nad djecom, rutinske postupke, strukturiran ritam dana... ipak, suvremeni odgajatelj mora naći način da u svemu tome dijete ne izgubi svoje pravo na samostalnost u izboru aktivnosti. To se može ako odgajatelj i dijete budu podjednako uključeni u aktivnosti (istraživanje ideje, odabir materijala praćenje i dokumentiranje napretka) primjenom metodologije akcijskih istraživanja.

Prostor koji odgaja - centri aktivnosti u cijelom prostoru vrtića trebaju omogućiti djeci da se zadržavaju u malim grupama, u paru ili pojedinačno. Pri tome odgajatelj organizira (raspoređuje) djecu i vodi računa o njihovom kretanju i zadržavanju u centrima. Centri aktivnosti moraju biti atraktivni, poticajni, s mogućnošću izbora za svako dijete. Opremljenost centara aktivnosti ima važnu ulogu u zadržavanju djece na jednom mjestu kako bi se izbjeglo nepotrebno učestalo kretanje i nervoza, uspostavila lakša kontrola primjene epidemioloških mjera.

SUŽIVOT - nova stvarnost i mi - djeci treba omogućiti da proživljavaju stvarnost koja ih okružuje, da istražuju, crtaju, da se igraju, da glume i vlastitom ekspresijom eliminiraju strahove koje nova stvarnost izaziva. Važno je davati djeci jasnu sliku stanja i stvarnosti u kojoj živimo. Centre aktivnosti valja aktualizirati, povezati sa epidemijskom situacijom - virusi, bolesti, zaštita, maske. Planirane teme treba povezivati u vidu projekata. Projekti omogućuju integriranje kompetencija i sposobnosti na različitim mjestima i putem različitih materijala i aktivnosti. Svako dijete može slijediti svoj interes, birati vlastiti način stjecanja novih znanja, napredovati vlastitim tempom. Svako dijete treba ima mogućnosti pokazati što zna ("znam"). Treba proširivati djetetov interes i podupirati njegovu znatiželju ("želim znati"), te omogućiti da pokaže što je naučilo ("naučio sam"). Ono što treba prilagođavati "*novoj stvarnosti "* odnosi se najvećim dijelom na odvijanje (tijek i redoslijed) planiranih aktivnosti. Epidemiološke mjere traže u fizičkom smislu zadržavanje djece u skupini, rad u malim grupama, kontrolirano kretanje djeceZato se aktivnosti trebaju odvijati prema određenom rasporedu i kontinuitetu, koji se može zadržavati tako dugo dok za njega djeca pokazuju interes, odnosno sve dok ne pokažu da im je dosadno i da nešto treba mijenjati (suživot!).

RASPORED AKTIVNOSTI treba djeci pružiti sigurnost (plakati s rasporedom, tlocrtima, pravcima kretanja, centrima aktivnosti s džepićima za znakove, zaduženja za djecu, razna pravila, korisne poruke i sl.). Stabilnost uvjeta u svakodnevnom prostoru doprinosi poticanju samostalnosti, a prepoznatljiva struktura može poticati djecu na povećanu samostalnost u izboru aktivnosti i materijala, a time i na veću slobodu u kreiranju vlastite aktivnosti. Stalnost, princip kontinuirane namjene i postupnosti postaju zastupljeni više nego prije, naročito u jasličkim skupinama. S djecom treba razgovarati o problemima (pričanje, razgovor, dogovor, dječje mudrosti i debate) i naglašavati potrebu svih na oprez i sigurnost.

Boravak na zraku se preporučuje što češće i što duže u skladu s vremenskim prilikama i važećim epidemiološkim mjerama za igrališta. Korisne će biti duže i planirane šetnje, za vrijeme kojih mogu djeca promatrati, razgovarati, istraživati teme i zadaće iz aktualnih projekata. Dobro bi bilo usmjeravati djecu na zapažanje promjena u prirodi radi povlačenja analogije s promjenama u našim životima.

***Planiranje i oblikovanje kurikuluma* -** planiranjem će osiguravati dinamični kontekstualni uvjeti koji će djeci omogućiti aktivno, integrirano i istraživačko učenje kakvo je u skladu s njihovom prirodom.

Osigurat će se da u vrtiću proces učenja bude vidljiv:

* Planiranje kurikuluma je stalan proces koji uključuje promatranje djetetovih potreba, interesa, mogućnosti i sposobnosti, praćenje, razumijevanje i dokumentiranje svega što se u vrtiću događa (prostor, djeca, odgojitelji i drugi djelatnici)
* Osnovna pretpostavka za takav rad bit će timsko planiranje na razini skupine i na razini vrtića u cjelini.

***Dokumentiranje u planiranju i oblikovanju kurikuluma* -** zauzimat će važno mjesto u izvedbi cjelokupnog odgojno-obrazovnog rada te će se provoditi kao istraživalački rad sakupljanjem podataka u vidu foto, audio i video dokumentacije, dnevnih zapažanja, analiza anegdotskih i deskriptivnih bilješki, grafičkih prikaza i dr.

***Namjena dokumentiranja* -** prikupljanu dokumentacija koristit ćemo za analiziranje i procjene postignuća, za planiranje novih koraka unapređivanja odgojno-obrazovnog procesa, za informiranje roditelja i šire, kao i u radu s djecom u smislu praćenja svog vlastitog razvoja. Dokumentiranje će pomoći u:

* Procjeni postignuća i kompetencije djece - odgojitelj će učiti kako gledati, slušati, razumjeti dijete
* Oblikovanju kurikuluma - što se događa u skupini i vrtiću, kako djeca rade, kako uče, kako im pružati podršku i sl.
* Partnerstvu s roditeljima i komunikacijom sa širom socijalnom zajednicom - učvršćivanje povjerenja na temelju konkretnih pokazatelja o tome što se u skupini/vrtiću događa kad nismo prisutni
* Održavanje kontinuiteta u postignućima - da se na vraćamo na staro

***Oblici dokumentiranja*** - razvijat ćemo sustav dokumentiranja prikupljanjem i sortiranjem podataka kroz :

* ***Individualni portfolio*** za svako dijete (kronološki prema područjima razvoja, fotografije i druge vrste dokumentacije o konkretnom djetetu)
* ***Dokumentiranje aktivnosti djece i skupine*** obuhvatit će individualne i skupne podatke o aktivnostima, kao što su:
* Uratci djece - crteži, slike, simboli, slova, verbalni iskazi (izjave) i sl.
* Samorefleksije djece - razgovori, posebnosti u izražavanju i sl.
* Narativni oblici - bilješke odgojitelja i drugih stručnih suradnika
* Opservacije postignuća djece - praćenje razvoja djece, anegdotske bilješke, foto i video zapisi
* Individualni i grupni portfolio**-** sadržavat će podatke o promjenama u prostoru, okruženju, neplaniranim događanjima, situacijama, suradnji i sl.
* ***Dokumentiranje aktivnosti odgojitelja*** - odgojitelji i drugi stručni suradnici sakupljat će vlastitu dokumentaciju kao Individualni i grupni portfolio, samorefleksije i zajedničke refleksije

**STRUČNO USAVRŠAVANJE**

Provoditi će se kroz individualne i kolektivne oblike, u vrtiću i izvan njega. Planiranje stručnog usavršavanja bit će usklađeno s bitnim zadaćama iz programa rada i kurikuluma DV Smokvica. Tijekom pedagoške godine planiraju se 4 Odgojiteljska vijeća. Interni stručni aktivi će se održavati jednom mjesečno, u prostorima vrtića ili putem ZOOM aplikacije. Odogjiteljice i članovi stručnog tima vrtića uključivati će se u edukacije izvan vrtića prema planu osobnog stručnog usavršavanja.

# 4. KURIKULUM PREDŠKOLE

Namijenjen je djeci u godini prije polaska u školu koja nisu obuhvaćena niti jednim oblikom redovnog programom vrtića, a provodi se u prostorima vrtića (područni vrtić Luka i Dubravica) i provode ga odgojitelji iz redovnog programa.

***Kurikulum predškole*** - osigurava poticanje kvalitetnog individualnog razvoja djeteta u druženju sa vršnjacima što doprinosi njegovom cjelovitom tjelesnom, emocionalnom, socijalnom, spoznajnom i kreativnom razvoju. Temelji se na primjeni suvremenih znanja o razvoju mozga i utjecaju bogatog materijalnog okruženja na razvoj djeteta, konstruktivističkoj i sukonstruktivističkoj paradigmi i drugim suvremenim, znanstvenim spoznajama. Radi intenziteta programa uz odgojno-obrazovni rad na razvoju socijalno-emocionalnih i tjelesnih vještina, naročito se naglašava poticanje govorno-jezičnih, predčitačkih, predmatematičkih i vizualno-umjetničkih kompetencija djeteta.

|  |  |
| --- | --- |
| **Kurikulum** | **Područja, aktivnosti** |
| ***Načela, vrijednosti, ciljevi i značajke*** | Isti kao i za kurikulum vrtića |
| ***Kompetencijska područja*** | * To sam ja, * Ja i drugi, * Svijet oko mene. |
| ***Planiranje i oblikovanje kurikuluma predškole*** | Projekti u radu s djecom koje čine teme :   * Moja obitelj, moje naselje (od doma do vrtića, promet, susjedstvo, kultura i baština) * Prijateljstvo, * Svijet u kojem živim (ekologija i multikulturalizam) * Škola, knjižnica, druge ustanove u okruženju |
| ***Razvojno primjerene zadaće*** | * Poticanje optimalnih psihofizičkih osobina i razvojnih (dobne i individualne) karakteristike djece |
| ***Kompetencije-primjereno***  ***predškolskoj dobi djece*** | * Jezične kompetencije, tj. unaprijeđivanje komunikacije na materinskom jeziku, * Elementarne komunikacija na stranim jezicima * Matematičko-prirodoslovna kompetencija, tehnološke i digitalne kompetencije * Socijalne i građanske kompetencije * Smisao za inicijativnost i poduzetništvo * Kulturna svijest i izražavanje * Motoričke kompetencije * Pravilan odnos prema učenju - učiti kako učiti |
| ***Suradnja s roditeljima*** | * Pismeni i usmeni oblici komunikacije na razini vrtić-roditelj: informativni centar za roditelje, plakati, leci, edukativni materijal, informacije, obavijesti, savjetovanje... * Individualni i grupni oblici suradnje: individualni razgovori, konzultacije, savjetovanja, edukativno-suportivne radionice * Uključivanje roditelja u različite oblike druženja i zajedničkih aktivnosti (uključivanje roditelja zanimljivih profesija u rad skupine, svečanosti, proslave blagdana i rođendana, zajednički izleti...) |
| ***Suradnja s vanjskim čimbenicima*** | * Uključivanje niza vanjskih čimbenika unutar i izvan vrtićkog okruženja, posjete ljudi zanimljivih profesija (npr. učitelj, slikar, meteorolog, glumac, glazbenik...), * Druženje s djecom iz drugih vrtića i predškolarcima. * Posjete osnovnim školama, boravak u razredu i razgovor s učenicima i učiteljima uz prostorno upoznavanje cijele škole. |

**Kvaliteta kurkuluma predškole**

***Kontekst, ozračje, kultura***

* Stvarat će se takvo okruženje, kontekst (prostor, oprema, skupina vršnjaka, odrasle osobe, događaji, aktivnosti) koji će poticajno djelovati na cjeloviti razvoj djece, omogućiti slobodan izbor aktivnosti u skladu s osobnim potrebama, mogućnostima i sposobnostima te tako utjecati na oblikovanje djetetove osobnosti, vrijednosti, navika i vještina.
* Osigurat će se da prostor za provedbu programa predškole, osim što će biti prilagođen psihofizičkim osobinama djeteta u godini dana prije polaska u osnovnu školu, slijedi i higijensko-zdravstvene i druge potrebne odgojno-obrazovne standarde.
* Omogućit će se da djeca uče kako učiti u konstruktivističkom i sukonstruktivističkom ozračju
* Razvijat će se suradnja s roditeljima djece u godini dana prije polaska u školu kao i ustanovama i pojedincima koji mogu, na primjeren način, sudjelovati u odgoju i obrazovanju djece u godini dana prije polaska u školu

***Praćenje i vrednovanje, dokumentiranje***

* Praćenje će se provoditi kontinuirano tijekom trajanja programa predškole u vidu promatranja, bilježenja i analiziranja tijeka odgojno-obrazovnog procesa, napretka djece i učinaka ostvarenih realizacijom planiranih tema i projekata.
* Dodatno će se uz foto i video dokumentaciju, provodit različiti instrumenti utvrđivanja napretka (procjenjivanje razvoja djeteta, procjena zrelosti za školu), promjene stavova, interesa i očekivanja roditelja (upitnici, ankete).
* Pedagoška dokumentacija - provodit će se u skladu s važećim propisima tromjesečni i tjedni plan, dnevna razrada poticaja i kratak osvrt na realizaciju, godišnji plan, kurikulum, godišnje izvješće, obrade upitnika i anketa, ispunjavanje obrazaca o razvoju djece i sl.

Svako će dijete imati svoju individualnu mapu, a na kraju pedagoške godine dobiti uvjerenje o pohađanju predškole.

# 5. PLANOVI I PROGRAMI STRUČNIH DJELATNIKA

## **5.1. PLAN I PROGRAM RADA RAVNATELJICE:**

Odgajateljica Snježana Matešić obavlja, uz rad u skupini, ravnateljski posao 2 sata dnevno.

Rad u skupini planira se 6 sati dnevno (5 sati neposredan rad, 1 sat ostali rad).

**Ravnateljski posao obuhvaća sljedeće:**

* Organizacija rada vrtića
* Planiranje, praćenje, evidentiranje rada
* Planiranje i evidentiranje satnice
* Vodi brigu o realizaciji Godišnjeg plana i programa, provođenju odluka Upravnog Vijeća,
* Sudjeluje kod donošenja odluka o zasnivanju radnog odnosa novih radnika
* Vodi administrativne poslove: potpisivanje odluka, financijskih dokumenata i ostalih dokumenta prema potrebi
* Obavlja ostale poslove u zakonskim okvirima, na zahtjev osnivača vrtića

## **5.2. PLAN I PROGRAM RADA PEDAGOGA:**

***PROGRAM RADA PEDAGOGA* -** realizirat će se kao pomoć i podrška odgojiteljima u provođenju odgojno-obrazovnog rada u smislu "znati kako", tj. kako razvijati refleksivnu praksu, kako provoditi projekte u radu s djecom, kako stvarati integrativno-kreativni kurikulum

***KAKO RAZVIJATI REFLEKSIVNU PRAKSU***

**Kako pedagog i odgojitelji mogu unaprijediti odgojno-obrazovni rad zajedničkim provođenjem refleksivne prakse u vrtiću?**

1. Odgajatelj kao refleksivni praktičar (RP) treba biti spreman razmišljati s ciljem da preispita svoje postupke i misli nakon što je događaj završen (nakon akcije), razmišljati s ciljem da spontano eksperimentira s nekim idejama tijekom događanja (u akciji) i razmišlja o vlastitoj praksi i događanjima koja su u tijeku ili su se dogodila da bi se na temelju toga pripremio za sljedeću razinu postupanja (za akciju).
2. Holistički odgojitelj - znati biti prijatelj, mentor, suradnik, opskrbljivač, poticatelj, iskustveni vodič, partner koji je „unutra“ u situaciji učenja zajedno s djecom
3. Refleksivna praksa najbolje se ogleda u stvaranju integriranog kurikuluma i provođenju projekata u radu s djecom. Integrirani kurikulum polazi od činjenice da djeca rane razvojne dobi uče cijelim mozgom i uče 4-5 stvari odjednom. Projekti u radu s djecom su potrebni jer omogućuju djeci da uče i napreduju u skladu sa svojim interesima.

***METODOLOGIJA RADA - AKCIJSKA ISTRAŽIVANJA (diskursi: planiranje, praćenje, analiza, promjene, kvalitativni napredak)***

Akcijsko istraživanje (AI) treba odgojno-obrazovni proces učiniti kvalitetnijim. Smisao AI je stalno unapređivanje prakse kontinuiranim unošenjem manjih promjena kojima se djeluje na kvalitetu djetetovog razvoja u njegovoj skupini (mikro plan), kvalitetu djetetovog boravaka u vrtiću (mezzo plan) i posredno na kvalitetu života općenito (makro plan). Pedagog i odgojitelji će zajednički, u direktnoj odgojno-obrazovnoj praksi, pronalaziti odgovore na zajednički postavljena pitanja u odnosu na problem koji je prepoznat u skupini. Primijenit će se akcijski pristup prema shemi: prepoznavanje i definiranje problema - promjene (koraci) koje će se odmah poduzeti u praksi - praćenje procesa pod utjecajem promjena - analiza učinaka promjena - timska rasprava o učincima promjena - novi ciklus unapređivanja.

***ISTRAŽIVALAČKA PITANJA:*** Pedagog i odgojitelji će zajednički doprinositi unapređivanju odgojno-obrazovne prakse u vrtiću u neposrednom radu s djecom. Kroz refleksivnu praksu razvijat će nove uloge i kompetencije primjerene novim spoznajama o razvoju i učenju djeteta rane razvojne dobi.

* Kako razvijati refleksivnu praksu?
* Kako stvarati integrirano-kreativni kurikulum?
* Kako provoditi projekte u radu s djecom?

Traženje odgovora na postavljena pitanja naročito će se jačati **uloge odgojitelja i pedagoga kao refleksivnih praktičara,** kao što su:

1. ***UKLJUČENOST*** - unaprjeđivanje vlastite prakse i podizanje njezine kvalitete ovisi o intenzitetu osobne „uronjenosti“ u odgojno-obrazovni proces u kojem je dijete najvažniji dio tog procesa.
2. ***OSJETLJIVOST NA PROBLEM*** - pitanje unaprijeđivanja vlastite prakse povezano je sa sposobnošću praktičara da problem ili temu za istraživanje prepozna u svakodnevnom radu s djecom ili sustručnjacima.
3. ***MISLILAC U AKCIJI*** - refleksivni praktičar, nakon postavljenog pitanja „što ću i kako mijenjati“, kreće u akciju i poduzima korake u praktičnom radu.
4. ***DOKUMENTATOR*** - refleksivni praktičar sposoban je, kao istraživač, stvarati zbirke podataka, analizirati ih i koristiti sakupljene podatke za nove kvalitativne promjene
5. ***SAMOPROCJENJIVAČ*** - odgojitelj/refleksivni praktičar kroz proces vlastitih akcijskih istraživanja vrlo brzo nauči i prihvati potrebu samoprocjenjivanja vlastitog rada jer razumije da pomoću istraživanja može proširiti vlastita iskustva.
6. ***KREATOR VLASTITOG KURIKULUMA*** - refleksivni praktičar može svoje akcije, refleksije i kvalitativne promjene pretvoriti u kontinuirani proces sustavnog istraživanja, što mu omogućuje da kreira svoj vlastiti kurikulum.
7. ***EDUKATOR*** - refleksivni praktičar rado prenosi drugima vlastita pozitivna iskustva i znanje s ciljem napretka u podizanju kvalitete odgojno-obrazovnog rada.

U stvaranju i provođenju integriranog kurikuluma i projekata u radu s djecom, **jačat će se kompetencije odgojitelja i pedagoga** traženjem odgovora na sljedeća pitanja:

1. ***Kako pružiti kvalitetnu podršku učenju djeteta* -** kvalitetna podrška učenju djeteta u vrtiću započinje stvaranjem raznolikog i poticajnog okruženja (Slunjski, 2008.).Okruženje može poprimiti ulogu „trećeg odgojitelja“, ako se postigne potpuno uraštanje, integriranje svake skupine u ostale dijelove čitavog vrtića, kao i zajednice u kojoj se vrtić nalazi, kao što pokazuje primjer vrtića Reggio Emilie. **Okruženje mora djelovati kao treći odgojitelj ili prostor koji odgaja.** Strukturiranje prostora treba postati više od uređenja dobrog prostora u fizičkom smislu. Mora prerasti u povezanu cjelinu pozitivnih odnosa, interakcija, poticajnosti, idejnosti, istraživanja i dječje inicijative kako bi se približili prema C. Rinaldi „kontekstualnom kurikulumu“ kao spoju kolaborativne kulture i demokratskih odnosa (Sočo, 2009). Cjelokupni kontekst vrtića, kao važan dio integriranog kurikuluma povezuje i isprepliće raznolike dimenzije fizičkog, vremenskog, socioemocionalnog, kulturnog konteksta, stvarajući pedagoški milje koji utječe na dijete i proces njegovog učenja.
2. ***Kako proniknuti u dječji način razmišljanja i strukturu djetetovog razumijevanja?*** Zadaća je RP da razumije dijete i prihvaća način kako dijete razmišlja. RP mora znati potaknuti nove meta-spoznaje djeteta i znati kako mu, bez pritiska, pomoći kod ulaska u zonu sljedećeg razvoja, kako povećati djetetove šanse da uči na prirodan način.
3. ***Kako gledati i slušati dijete*?** Prema Bruneru, odgojitelj mora znati uvažavati dječju perspektivu, shvatiti što dijete misli i kako misli, kako stvara zaključke i planira daljnje radnje jer dijete pokazuje metakognitivne sposobnosti već od najranije dobi. Dijete je sposobno razmišljati o svom mišljenju, mijenjati ga i upotpunjavati (Slunjski, 2008.). **Slušanje djeteta** je jedna od bitnih uloga suvremenog odgojitelja koja mu omogućuje da bude stvarna potpora i pomoć djetetu. Slušati dijete znači tražiti odgovor djeteta, a ne tražiti točan odgovor. Kad su odgojitelji motivirani da slušaju dijete/djecu, otvaraju nove prostore u relacijskom polju u kojem i oni sami postaju dio procesa učenja (Elfstrom, Franzen, 2009.). Jednako kao i slušati, odgojitelj mora **znati promatrati**, gledati dijete bez direktnog uključivanja kako bi stekao objektivniji uvid u ono što dijete radi, kako misli i kada mu treba pružiti pomoć i potporu.
4. ***Kako dokumentirati* -** Dokumentiranje je važan dio integriranog kurikuluma jer pokazuje razvoj i kontinuitet događanja u vrtiću. Dokumentacija mora biti vrlo opsežna i raznolika jer se nikad ne zna koja će se riječ ili crtež ili trenutak pokazati ključnim za razumijevanje djeteta (Gardner, 2004.). Kako za odgojitelje i roditelje, tako je dokumentiranje važno i za dijete. C. Rinaldi ističe da dokumentacija podržava memoriju djeteta i omogućuje mu da samo sebe korigira i krene drugim putem.

***STVARANJE INTEGRATIVNO-KREATIVNOG KURIKULUMA***

***postavljeno je kao bitna zadaća u pedagoškoj godini 2020./2021.***

KREATIVNOST I KOMPETENCIJE DJECE RANE DOBI

(Pisanje i risanje je kao disanje, A. Kinert)

Kreativnost je univerzalna pojava svojstvena svim ljudima. Kreativnost je sposobnost izražavanja na različite načine. To mogu biti razni oblici i forme, likovna i literarna djela, akcije, misli, ideje... Kreativnost je sinteza rada i postojanja, produkt naše logičke i intuitivne strane, lijeve i desne strane mozga. Kreativnost je mogućnost uspostavljanja odnosa između dvije (ili više) stvari i kombiniranje postojećih stvari na drugačije načine.

**Dijete je kreativno biće sa specifičnim stvaralačkim potencijalima.**

Djetetu je za stvaranje potrebno primjereno prostorno i materijalno okruženje, kontekst koji će potaknuti njegovu slobodu izbora i izražavanja. Korištenjem poticaja iz okruženja kreativnost se javlja kao proces u kojem su stvaranje i stvorena forma i oblik najčešće spontane, nenamjerne djelatnosti. U okruženju koje je bogato poticajima i materijalima dijete igrajući se uspostavlja odnose i veze među materijalima te stvara nove oblike i forme te su nove forme vrlo osobne jer ovise o djetetovoj dobi, mogućnostima i interesima te pokazuju razvoj kreativnih sposobnosti djeteta. U primjeni kurikuluma usmjerenog na dijete pripremanje poticajnog i primjerenog okruženja postala je i jedna od glavnih odgajateljevih zadaća. Nadalje, kreativne sposobnosti djeteta povezane su i s ulogom odgajatelja da **razumije** proces djetetovog razvoja, **prepoznaje**  njegove interese i bude **kompatibilan** s idejom djeteta, da se u svome radu ponaša kao istraživač i refleksivni praktičar. Djeca će se kreativno izražavati ako im je dana sloboda da budu ono što jesu, da gledaju i vide na svoj način, da ih vodi njihova logika, da imaju pravo na individualno stvaranje i izražavanje.

**Dijete kao kreativno biće razvija sve svoje kompetencije.**

Kod malog djeteta u intenzivnoj fazi učenja i stjecanja kompetencija najizraženiji su procesi istraživanja (znatiželja) i otkrivanja novog (zadovoljstvo, sreća). Djetetu nije važan rezultat, nije mu bitno što će nastati, kako će izgledati, ali mu je važno kako se osjeća, što vidi, o čemu misli dok stvara nove oblike i forme. U kreativnom kontekstu dijete upotrebljava i razvija sva osjetila, emocionalne i druge kompetencije, naročito kognitivne. Misaoni procesi, divergentno i kritičko mišljenje, rješavanje problema povezani su s mogućnostima djetetovog izražavanja o istim stvarima na različite načine. Dijete će to pokazati stvaranjem novih oblika, formi, odnosa. U procesu kreativnog izražavanja kod djece sazrijeva veliki kapacitet opservacije. Dijete upotrebljava različite percepcije, prve jednostavne klasifikacije, uočava odnose i probleme, razumije apstraktne forme umjetničkog izražavanja (Picasso) i nije mu važno jesu li npr. oči na licu ili izvan lica jer je upravo takav način izražavanja njemu razumljiv.

**Zaključak -** kreativne sposobnosti se mogu razvijati, poboljšati i s vremenom povećati. Biti kreativan znači vidjeti istu stvar kao i svi drugi, ali razmišljati o njoj na drugi način.

**PLAN RADA PEDAGOGA**

|  |  |  |  |  |  |
| --- | --- | --- | --- | --- | --- |
| Red.br. | Oblik rada | Planirano vrijeme | Naziv posla | Vrsta posla |  |
|  | Neposredan rad | 60% | Refleksivna praksa u vrtiću | Prostor kao treći odgojitelj, projekti u radu s djecom, akcijska istraživanja,  zajednica koja uči | 40% \* |
|  |  |  | Ciljane skupine | Odgajatelji  Djeca  Skupina | \* uključeno gore |
|  |  |  | Način rada | Pedagoško instruktivni rad : uvidi, osvrti, konzultacije | 20% |
|  | Ostali rad | 40% | Interno stručno usavršavanje | Kurikulumske i projektne (RP) skupine odgojitelja (ISA) | 20% |
|  |  |  | Dokumentacija | Osobna, izvješća, planovi, obrade podataka, analize, foto i video snimke | 15% |
|  |  |  | Suradnja s roditeljima | Individualni razgovori | 5% |

## **5.3. PLAN I PROGRAM RADA LOGOPEDA**

Posao stručnog suradnika logopeda odvija se putem posrednog i neposrednog rada. Posredni rad uključuje rad s djecom te suradnju s odgojiteljima i roditeljima. Neposredan rad odnosi se rad u stručnom timu, poslove vezane uz prijem nove djece, stručno usavršavanje, vođenje dokumentacije i drugo.

Realizacija satnice prema područjima rada:

|  |  |
| --- | --- |
| Područje rada | Postotak satnice |
| DIJETE | 60 % |
| ODGOJITELJI | 8 % |
| RODITELJI | 4 % |
| STRUČNI TIM | 8 % |
| DRUŠTVENO OKRUŽENJE | 3 % |
| INDIVIDUALNO STRUČNO USAVRŠAVANJE | 10 % |
| ADMINISTRATIVNI POSLOVI | 5 % |
| OSTALO | 2 % |

Raspored poslova i zadaća logopeda kroz godinu:

|  |  |  |
| --- | --- | --- |
| **Područje rada** | **Poslovi i zadaci** | **Realizacija** |
| DIJETE | - trijažno ispitivanje jezičnih sposobnosti te artikulacijskih vještina djece u skupinama (boravak u skupinama i opservacija djece)  - dodatna procjena jezično-govorno-komunikacijskih vještina djece izdvojene trijažnim postupkom  - provođenje logopedskih vježbi s djecom koja imaju jezično-govorne i komunikacijske teškoće  - ukoliko postoji potreba, upućivanje djece na dodatne specijalističke obrade izvan vrtića  - pisanje mišljenja o djeci uključenoj u logopedske vježbe  - praćenje napretka logopedskih vježbi djece koja pohađaju terapije izvan vrtića  - procjena jezično-govornog statusa i predvještina potrebnih za razvoj čitanja i pisanja u djece školskih obveznika iz redovitog programa te Programa predškole  - poticanje predvještina čitanja i pisanja u djece školskih obveznika te djece iz mješovite vrtićke skupine – individualni i grupni rad  - grupni rad - poticanje jezično-govornih vještina kroz različite igre u sve vrtićke djece | - rujan 2021. godine te, po potrebi, tijekom pedagoške godine |
| ODGOJITELJI | - prenošenje informacija o novoupisanoj djeci nakon obavljenih inicijalnih razgovora  - informiranje odgojitelja o djeci s jezično-govornim te komunikacijskim teškoćama  - pomoć u planiranju rada s djecom školskim obveznicima unutar redovitog programa te Programa predškole  - individualni razgovori za djecu s jezično-govornim ili komunikacijskim teškoćama  - pomoć pri ispunjavanju razvojnih lista za svu djecu  - sudjelovanje na Odgojiteljskim vijećima | - tijekom pedagoške godine |
| RODITELJI | - provođenje inicijalnih razgovora s roditeljima novoupisane djece  - individualni razgovori s roditeljima djece uključene u logopedske vježbe (informiranje o teškoći, provođenju vježbi te napretku)  - upućivanje roditelja na dodatne dijagnostičke postupke u vanjske ustanove  - sudjelovanje na roditeljskim sastancima  - vođenje dokumentacije o suradnji s roditeljima  - suradnja putem pisanih materijala | - tijekom pedagoške godine |
| STRUČNI TIM | - suradnja sa stručnim suradnikom pedagogom te zdravstvenim voditeljem  - izrada Godišnjeg plana i programa rada vrtića  - izrada Godišnjeg izvješća o radu vrtića  - suradnja prilikom upisa nove djece u vrtić  - izrada vrtićkog nalaza i mišljenja  - izrada Individualiziranih odgojno-obrazovnih programa za djecu s teškoćama  - sudjelovanje na timskim sastancima te Internim stručnim aktivima | - tijekom pedagoške godine |
| DRUŠTVENO OKRUŽENJE | - suradnja s Poliklinikom za rehabilitaciju slušanja i govora SUVAG, Općom bolnicom Zabok, Specijalnom bolnicom za medicinsku rehabilitaciju Krapinske Toplice te Klinikom za dječje bolesti Zagreb  - suradnja s dječjim vrtićima i osnovnim školama u okruženju | - tijekom pedagoške godine |
| INDIVIDUALNO STRUČNO USAVRŠAVANJE | - praćenje stručne literature iz područja logopedije  - sudjelovanje na edukacijama vezanim uz korištenje psihodijagnostičkih sredstava  - sudjelovanje na edukacijama i stručnim skupovima u organizaciji Agencije za odgoj i obrazovanje, Hrvatskog logopedskog društva i drugih ustanova i udruga | - tijekom pedagoške godine |

## **5.4. PLAN I PROGRAM RADA ZDRAVSTVENE VODITELJICE**

***OČUVANJE ZDRAVLJA DJECE***

***Opće mjere i postupci:***

* Jačanje dječjeg organizma pravilnom prehranom, tjelesnim aktivnostima i boravkom na zraku
* Zadovoljavanje osnovnih bioloških potreba za hranom, vodom i odmorom
* Praćenje tjelesnog rasta i razvoja djece
* Optimalni mikroklimatski uvjeti – kontrola topline, svjetlosti i buke
* Higijena prostora, opreme i igračaka

***Specifične mjere i postupci:***

* Informiranje o zdravlju djeteta, izdvajanje oboljelog iz skupine, donošenje zdravstvenih potvrda nakon bolesti, evidencija pobola djece
* Provjera procijepljenosti kroz godinu
* Mjere po napucima HEO službe
* Kemoprofilaksa – u slučaju povišene temperature, kašlja i lokalne alergijske reakcije moguća je primjena lijekova do dolaska roditelja te primjena lijekova kod djece s kroničnim zdravstvenim tegobama prema pisanim uputama liječnika

***Suradnja s odgojiteljima*** *–* planiranje i provedba aktivnosti kojima kod djece podižemo svijest o važnosti očuvanja zdravlja.

***Suradnja s roditeljima*** *–* individualna savjetovanja i razgovori, informiranje putem whats up grupa o trenutno prisutnim bolestima u svakoj skupini /objektu, upute i savjeti vrzano uz to

***PRAVILNA PREHRANA***

Zdrava prehrana u vrtiću obuhvaća zdravstvene, kulturološke i obrazovne elemente te se u skladu s tim planira:

***Jelovnik*** *–* izrađuje se prema Prehrambenim standardima za planiranje prehrane djece u dječjem vrtiću kojima su utvrđene dnevne energetske i nutritivne potrebe djece. Izrađuje se tjedno s posebnom pažnjom na korištenje sezonskih namirnica. Doručak i užina se pripremaju u čajnim kuhinjama vrtića dok se ručak priprema u centralnoj kuhinji u PO Luka.

Doručak se poslužuje klizno od 8 do 9 sati, u 10 sati se svakodnevno poslužuje svježe voće, ručak se u jaslicama poslužuje do 11:30, a u vrtiću do 12:30, poslijepodnevna

užina se poslužuje klizno od 14:00 do 15:00 sati.

***Kvaliteta i kvantiteta obroka*** *–* svakodnevno se kontroliraju kvaliteta i kvantiteta hrane, higijena i čistoća namirnica. Sklopljen je ugovor s Zavodom za javno zdravstvo o kontroli bakterijske ispravnosti vode, prostora i ruku djelatnika. Cijeli proces nabave, pripreme i dostave obroka kontroliran je HACCP sustavom .

***Djeca s posebnim potrebama u prehrani*** *–* za svako dijete koje iz zdravstvenih ili svjetonazorskih razloga roditelja ima posebne potrebe u prehrani priprema se individualni jelovnik.

***Odgojno-obrazovni i kulturološki elementi prehrane u vrtiću*** *–* provode seaktivnosti koje kod djece razvijaju svijest o zdravoj prehrani. Kroz projekt Bio vrt djeca upoznaju cijeli proces „od sjemena do tanjura“. Upoznaju nove namirnice i sudjeluju u planiranju jelovnika, pripremaju obroke od voća i povrća iz našeg Bio vrta. Djecu se potiče na samostalnost pri jelu te usvajanje pravila lijepog ponašanja za stolom.

***HIGIJENSKI UVJETI***

O higijeni prostora, rublja i igračaka vodi se osobita briga. Spremačice su educirane o svim aspektima održavanja higijene i optimalnom korištenju sredstava za čišćenje i dezinfekciju. Za održavanje higijene unutarnjeg i vanjskog prostora napravljen je protokol kojim su točno određene mjere održavanja higijene i dezinfekcije površina. Rublje za sva tri objekta pere se i održava u vrtićkoj praonici u PO Luka.

Cilj je svih zaposlenih da svoja znanja i pozitivne stavove prenose na djecu kako bi usvojila kulturno higijenske navike održavanja osobne higijene te higijene prostora u kojem svakodnevno borave ( sobe dnevnog boravka, sanitarni čvorovi, terase, dvorište vrtića).

***COVID-19***

U specifičnim uvjetima djelovanja vrtića u vremenu suzbijanja epidemije COVID-19 zaraze provode se mjere u skladu s donesenim Uputama za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2021./2022. HZJZ-a od 26.kolovoza 2021.

***ZDRAVSTVENO REKREATIVNI PROGRAMI***

|  |  |  |  |  |
| --- | --- | --- | --- | --- |
| PROGRAM | MJESTO | VRIJEME | ORGANIZATOR | BROJ DJECE |
| klizanje | klizalište  Zaprešić | siječanj | SD Rolica | 50 |
| plivanje | Terme Tuhelj | ožujak | PK Olimp | 50 |
| rolanje | vrtić | svibanj | SD Ku-ku-ri-ku | 30 |

Sportski programi namijenjeni su djeci koja su navršila 5 godina. Programi će se provoditi ako epidemiološka situacija vezano za COVID-19 to bude dozvoljavala.